
Tavana Vallinojan omavalvonnan seurantaraportti 1.5.-31.8.2026

Johdanto 

Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1..2026-31.8.2026.

1. Asiakaskokemus ja osallisuus 
Vallinojalla on eletty asiakkaiden näköistä elämää, toiminta on perustunut hyvin pitkälle asiakkaiden yksilöllisiin toiveisiin. Vallinojalla on kesän aikana ulkoiltu paljon, sekä vietetty aikaa omassa puutarhassamme. Pitkin kesää teimme yhdessä asiakkaiden kanssa pihatöitä, sekä retkiä mm. Kuusijärvelle, sekä markkinoille. Asiakkaamme ovat paljon auttaneet myös yleisten tilojen siisteyden ylläpidossa. Loppukesästä saimme puutarhastamme satoa, jota asukkaiden kanssa yhdessä korjattiin. Kävimme myös tutkimassa viereisen metsän antimia. 

2. Toiminnan laadun arviointi
 Lähes koko henkilökunta on käynyt tänä keväänä AVEKKI-koulutuksen, mikä on lisännyt yksikössä turvallisuutta. Poikkeamat on käyty yksikössä läpi suunnitelmallisesti heti niiden tapahduttua, sekä mietitty yhdessä kehittämistoimenpiteet ja niiden jalkauttaminen arkeen, kuten turvallisuussuunnitelmien laatiminen haastaviin tilanteisiin. Poikkeamien määrä on laskenut yksikössämme huomattavasti viime vuoteen verrattuna. Toiminnan laadusta kertoo myös asiakkaiden omien taitojen kehittyminen. Yhdelläkään asiakkaallamme ei ole lainmukaisia pysyviä rajoittamistoimenpiteitä käytössä. 


3. Henkilöstötilanne
Toimintamme on vakiintunut, sekä koko henkilökunta on sitoutunut hyvän työilmapiirin ylläpitämiseen. Henkilöstötilanne on hyvä, olemme palkanneet asiakaspaikkojen täytyttyä kaksi ohjaajaa lisää, millä on ollut suuri vaikutus asiakkaiden palveluiden jatkuvuuteen ja laatuun. Henkilöstömitoitus yksikössämme on n. 0,9. Henkilöstöä on aamuvuoroissa 3-5, iltavuorossa 3-6, sekä yövuoroissa pääsääntöisesti kaksi ohjaajaa.

4. Onnistumiset
Omaisilta olemme saaneet paljon hyvää palautetta toiminnastamme, sekä siitä, että olemme onnistuneet luomaan yksiköstä asiakkaillemme heidän näköisen kodin. 

5. Kehittämissuunnitelmat
Olemme alkaneet laatimaan asiakkaillemme turvallisuussuunnitelmia AVEKKI-mallin mukaan. 

